# Belforts de Bèlgica i França

Un belfort (en neerlandès) o beffroi (en francès) és una torre cívica o campanar, típica dels comtats de Flandes i d'Hainaut. Els belforts eren el símbol de les llibertats dels ciutadans quan el tercer estament va començar a emancipar-se del poder feudal. Estan inscrits a la llista del Patrimoni de la Humanitat de la UNESCO el 1999 i ampliat el 2005. El mot prové del fràncic berfrei que prové del mot alemany Bergfried, que conté les arrels bergen ('protegir') i frieden ('pau'), és a dir, una torre per a protegir la pau o talaia el que va anar evolucionant vers belfry en anglès o belfort en neerlandès. En alemany, el mot d'origen es va canviar en Belfried per belfort i Bergfried per a la talaia central d'un castell fortificat.

## Funció

Un belfort combinava quatre funcions: la de talaia, la de campanar, la de tresor i la d'arxiu. La combinació d'aquestes quatre funcions i la de símbol de llibertat envers el poders feudal i eclesiàstic diferencia un belfort o beffroi d'un campanar. La denominació italiana torre civica s'apropa al concepte. Les campanes i el carilló servien per a ritmar la vida: obertura i tancament de les portes de la ciutat, començament i fi del treball, alarma de foc o de guerra… És la raó perquè cada ciutat només en tenia un al costat de nombrosos campanars. Els primers belforts eren construccions de fusta, dels quals no en roman cap. Els edificis prestigiosos eren el símbol dels drets i llibertats de ciutat.

## Arquitectura

És un element de l'arquitectura gòtica medieval als comtats de Flandes i Hainaut. Pot ser un edifici independent com el de Tournai o un conjunt amb l'ajuntament com a Comines, o amb un mercat cobert com el de Bruges o Ieper.
El 1999 els belforts de Bèlgica i els sis campanars assimilats es van llistar com a Patrimoni de la Humanitat. El 2005 la llista va eixamplar-se amb els belforts de França i de Gembloux.
* Belfort amb llotja dels draps (Bruges)
* Belfort independent (Tournai)
* Belfort amb ajuntament (Comines)

## Patrimoni de la Humanitat

Un conjunt de cinquanta-sis campanars, de tipus "beffroi", a Bèlgica i França han estat declarats per la Unesco com un lloc Patrimoni de la Humanitat, en reconeixement de la manifestació arquitectònica de l'emergent independència cívica del Flandes històric i les regions veïnes d'influències feudals i religioses, portant a un grau de democràcia local de gran significat en la història de la Humanitat. La Unesco va inscriure 32 torres en la seva llista de «Campanars de Flandes i Valònia» l'any 1999. L'any 2005, el campanar de Gembloux a la regió valona de Bèlgica i 23 campanars de les regions de Nord - Pas de Calais i Picardia a l'extrem nord de França van ser afegides a la llista que va ser rebatejada com a «Campanars de Bèlgica i França». Una destacada omissió és el campanar de l'Ajuntament de Brussel·les, doncs ja era part de la Grand Plau, lloc també Patrimoni de la Humanitat.
A part de campanars cívics, o edificis com els ajuntaments que bastant òbviament han prestat un servei similar, la llista inclou edificis religiosos que també van servir com a talaies o campanars d'alarma: la Catedral de La nostra Senyora a Anvers, la Torre de Sant Rumold a Malines i l'Església de Sant Lleonat a Zoutleeuw (les tres a Flandes, Bèlgica). Poques de les torres són exemptes.

## Belforts
### Comtat de Flandes

Aalst (be), Armentières (fr), Bailleul (fr), Bergues (fr), Brugge (be), Comines (fr), Dendermonde (be), Diksmuide (be), Douai (fr), Dunkerque (fr), Eeklo (be), Gant (be), Gravelines (fr), Ieper (be), Kortrijk (be), Lilla (fr), Loos (fr), Lo (be), Menen (be), Nieuwpoort (be), Oudenaarde (be), Roeselare (be), Sluis (nl), Tielt (be), Veurne (be).

### Comtat d'Hainaut

Binche, Mons, Tournai.

### Comtat de Namur

Charleroi (be) (actualment a la província d'Hainaut), Namur (be), Gembloux (be).

### Artois

Aire-sur-la-Lys (fr), Arràs (fr), Béthune (fr), Hesdin (fr).

### Picardia

Abbeville (fr), Amiens (fr), Boulogne-sur-Mer (fr), Calais (fr), Doullens (fr), Lucheux (fr), Rue (fr), Saint-Riquier (fr).

### Principat de Lieja

Thuin (be)

### Altres belforts

Cambrai (fr), Herentals (be), Mechelen (be), Sint-Truiden (be).

## Campanars enumerats

Als belforts llistats com a Patrimoni de la Humanitat van afegir-se sis campanars d'esglésies de Bèlgica, que tenien la mateixa funció social de ritmar la vida. En estar integrats a un edifici religiós, no tenen pas la funció de símbol de les llibertats del tercer estament envers els poders eclesiàstic i feudal. Per això, aquests campanars no són belforts en el sentit propi del mot.
* el campanar de la catedral d'Anvers
* el campanar de l'església Sant Pere a Lovaina
* el campanar de la catedral de Mechelen
* el campanar de l'església Sant Germà de Tienen
* el campanar de la basílica de la Senyora de Tongeren,
* els campanars de l'església de Sant Leonard de Zoutleeuw

## Campanars municipals de Bèlgica i França

| L'ombreig té el següent significat: |
| Altres edificis civils | B | Ajuntaments | Catedrals i església |

## Referències

* ↑ «Belforts de Bèlgica i França». Gran Enciclopèdia Catalana. Barcelona: Grup Enciclopèdia Catalana.
* ↑ Belfries of Belgium and France (anglès), al web de la Unesco
* ↑ «Belfries of Belgium and France» (en anglès). UNESCO Culture Sector. [Consulta: 2 gener 2013].
* ↑ «La Grand-Place, Brussels» (en anglès). UNESCO Culture Sector. [Consulta: 2 gener 2013].
* ↑ Els números ID es corresponen a l'orde a la llista completa de la Unesco ID 943/943bis,
* ↑ Cita de la pàgina web de la UNESCO: «El Hôtel de Ville de Antwerpen (1564) és un excel·lent exemple de la transposició de principis renacentistes en el ressalte central amb registres que van disminuint progressivament flanquejats per obeliscs i motllures i rematades amb un gablet, reiterant el tema del campanar central».
* ↑ El nom Mammelokker es refereix a la història de un presoner].
* ↑ El campanar és conegut com Halletoren, encara que la Sala que li donava nom ja no existeix.
* ↑ La UNESCO afirma, inadequadament en francès: ID 943-015 Ancienne Halle avec Beffroi ; en l'idioma original és Oude [o: Voormalige] Halle met Belfort.
* ↑ La UNESCO afirma, inadequadament en francès: ID 943-016 Tour de Saint-Rombaut ; en el idioma original és Sint-Romboutstoren que és la torre principal de la catedral, en el passat també s'usava com talaia contra el foc.
* ↑ Tot i que el campanar és conegut com Hallentoren o Torre de les Sales, en plural, de las dos ales adjacents i sales, només en queda una.
* ↑ El Landhuis del centre de la ciutat (literalment: 'casa de camp') fou la seu del kasselrij o burggraafschap (vescomtat de Veurne-Ambacht], servint al camp; aquí en oposició a la veïna Stadhuis (literalment: 'casa de la ciuat' encara que referint-se al Ajuntament) servint a la ciutat.
* ↑ UNESCO afirma: ID 943-040 Beffroi de l'Hôtel de Ville, ID 943-039 Beffroi de l'église Saint-Eloi – per saber-ne més: Monuments a Dunkirk Arxivat 2005-10-30 a Wayback Machine.